Conclave 1922
Conclave anni 1922 a die 2 Februarii usque ad diem 6 Februarii eiusdem anni celebratum est, Benedicto Papa XV die 22 Ianuarii post pontificatum septem annorum mortuo. Quinquaginta tres cardinales qui conclavi interfuerunt post quattuordecim diribitiones, longissimum saeculi vicensimi conclave, quinto die suffragiorum Achillem Ratti elegerunt, illo tempore Mediolani archiepiscopum, qui sibi nomen Pium XI imposuit.